Դրամի արժեզրկմանը քաղաքական ուղղվածություն հաղորդելու` այս օրերին բավական տարածված փորձերն, իհարկե, անհեթեթ են: Նախ` մեծագույն ցանկության դեպքում անգամ ներքաղաքական անկայունության մասին խոսելն անհնար է, ինչն էլ միանգամից արձանագրում է, որ Նախագահի ընտրությունները բացարձակապես չեն առնչվում արտարժույթի շուկայում թափ առած վայրիվերումների հետ: Ավելին, թեև դոլարն սկսեց վերելք ապրել դեռևս նախորդ ամսվա վերջից, սակայն միայն օրերս ԿԲ-ն որոշեց, ինչպես ասում են` արտարժութային ներարկում կատարել շուկայում: Ասվածը եթե ավելի պարզ ձևակերպելու լինենք, մտահոգվելով, թե՞ վախենալով դոլարի կուրսի կտրուկ բարձրացումից` Կենտրոնական Բանկը ստիպված եղավ որոշակի քանակությամբ դոլար շրջանառության մեջ մտցնել: Այսինքն, եթե ԿԲ-ն քաղաքական շարժառիթներով ստիպված լիներ նման քայլի դիմել, ապա նախքան փետրվարի 18-ը գործի կանցներ: